      Z A P I S N I K

s 01. sjednice Upravnoga vijeća Pučkog otvorenog učilišta Slatina održane u četvrtak 31. srpnja 2025. godine s početkom u 18:00 sati u prostorijama ravnateljstva Pučkog otvorenog učilišta Slatina
PRISUTNI ČLANOVI UPRAVNOGA VIJEĆA: 

PRISUTNI ČLANOVI UPRAVNOGA VIJEĆA: 

1. Alen Đurasek - predsjednik 

2. Ivana Strupar - zamjenica predsjednika

3. Marina Brusić - član i zapisničar,

4. Šoltić Saša- član

5. Luka Repić - član

PORED ČLANOVA UPRAVNOGA VIJEĆA SJEDNICI PRISUSTVUJE: 

Danijela Fabric Fabijanac, mag.educ.philol.croat. – ravnateljica POU Slatina
Danijel Krstičević – vositelj financijsko –računovodstvenih poslova

ZAPISNIK VODI: Marina Brusić, blagajnica – administrativna radnica u POU Slatina

Predsjednik Upravnog vijeća otvorio je 01. sjednicu, pozdravio sve prisutne, konstatirao da imamo kvotu za sjednicu, te pročitao dnevni red. Pozvao je prisutne da iznesu prijedloge za dopunu ili izmjenu dnevnog reda.
Kako se nitko nije javio za riječ dnevni red je jednoglasno usvojen s 5 glasova ZA. 
D N E V N I   R E D:

1. Usvajanje zapisnika s konstituirajuće sjednice,

2.  Donošenje Odluke o usvajanju polugodišnjeg izvještaja o izvršenju Financijskog plana za 2025. godinu,

3. Razno.

ZAKLJUČAK
Primjedbe na zapisnik s konstituirajuće sjednice nije bilo i zapisnik je jednoglasno usvojen s 5 glasova ZA.
              Pod drugom točkom Predsjednik daje riječ Danijelu Krstičević koji obrazlaže članovima opći dio te govori da su ukupni prihodi POU Slatina prema financijskom planu za 2025. godinu planirani su u iznosu od 645.001 EUR, a ostvareni su u iznosu od 175.456 EUR, što je 27% godišnjeg plana, te za 30% više u odnosu isto razdoblje 2024. godine, te govori sto ih čini.
              Ukupni rashodi POU Slatina prema financijskom planu za 2025. godinu planirani su u visini od 645.001 EUR, a izvršeni su u visini od 144.128 EUR ili 22% od plana, te 13% više u odnosu na 2024. godinu, te govori sto ih čini.
              POU Slatina je za razdoblje 01. siječnja 2025. do 30. lipnja 2025. godine je ostvarilo višak prihoda nad rashodima u visini 31.329 EUR što predstavlja povećanje u odnosu na izvještajno razdoblje prethodne godine kada je ostvaren višak prihoda nad rashodima u iznosu 8.017 EUR.


Nakon obrazloženja, predsjednik je pitao „Zašto je tako velika razlika u odnosu planiranih i ostvarenih prihoda?“ Na što mu je odgovoreno da smo morali staviti u plan i prijavljene projekte za koje još uvijek nemamo konačne rezultate. Čekamo da prođu zadnju provjeru.
              Pitanja više nije bilo i prijedlog je jednoglasno usvojen s 5 glasova ZA.

Odluka i izvještaj nalaze se u prilogu.

Pod točkom razno Predsjednik daje riječ ravnateljici koja govori da danas zatvaramo Kino pod zvijezdama. Govori da smo zadovoljni s brojem posjetitelja.  Ivana je nadodala da je jako zadovoljna s dječjim programom i da je bilo jako lijepo. Ravnateljica zatim nastavlja govoriti članovima što nam je iduće u planu (Escape room, Festival Makedonskog filma, SMS i SKV, DMK), govori da nam je od rujna do prosinca sve zauzeto s raznim programima. Sljedeći tjedan počinu radovi u holu i hodnicima.
Nakon ravnateljičinih informacija nije bili pitanje te  je predsjednik zaključuje 01. sjednicu u 18:45 sati.

ZAPISNIČAR:                                                                                                        PREDSJEDNIK:

 Marina Brusić

                                                                                   Alen Đurasek

                         
KLASA: 003-06/25-01/05

URBROJ: 2189-53-01-25- 02

U Slatini, 31. srpnja 2025. god.

